
Par valsts līdzdalības saglabāšanu sabiedrībā ar ierobežotu atbildību "Latvijas nacionālais metroloģijas centrs" un vispārējo stratēģisko mērķi
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 1. punktu:
· 1. Saglabāt valsts līdzdalību sabiedrībā ar ierobežotu atbildību "Latvijas nacionālais metroloģijas centrs" (reģistrācijas Nr. 40003435328).
· 2. Noteikt sabiedrības ar ierobežotu atbildību "Latvijas nacionālais metroloģijas centrs" vispārējo stratēģisko mērķi – veikt uzticamus un augstas precizitātes mērījumus, kā arī nodrošināt sabiedrībai nepieciešamos metroloģiskos pakalpojumus, veicinot inovāciju attīstību un nodrošinot tirgus vajadzībām atbilstošu metroloģisko pakalpojumu pieejamību.
· 3. Atzīt par spēku zaudējušu Ministru kabineta 2016. gada 13. jūlija rīkojumu Nr. 387 "Par sabiedrības ar ierobežotu atbildību "Latvijas Nacionālais metroloģijas centrs" vispārējo stratēģisko mērķi" (Latvijas Vēstnesis, 2016, 134. nr.).

